S-7781/2020

Mál þetta, sem dómtekið var 4. ágúst sl., er höfðað með ákæru, útgefinni af lögreglustjóranum á höfuðborgarsvæðinu 24. nóvember 2020, á hendur: „ A-x-x L-x-x, kt. [...], [...], Reykjavík, fyrir eftirtalin hegningar-, umferðar- og fíkniefnalagabrot framin í Reykjavík, nema annað sé tekið fram:

I.

Fyrir umferðarlagabrot, með því að hafa laugardaginn 26. janúar 2019, ekið bifreiðinni [...] með 81 km hraða á klst. suður Vesturlandsveg í Hvalfjarðargöngum undir Hvalfirði, þar sem leyfður hámarkshraði var 7 0 km hraði á klst.

Telst brot þetta varða við 1. sbr. 3. mgr. og 5. mgr. 37. gr., sbr. 1. mgr. 95. gr. umferðarlaga nr. 77/2019.

II.

Fyrir þjófnað, með því að hafa laugardaginn 17. mars 2018, í vínbúð ÁTVR við Stuðlaháls 2, í félagi við A, kt. [...] og B, kt. [...], stolið flösku af áfengi að verðmæti kr. 7.799 með því að félagi hans setti flöskuna innanklæða á ákærða meðan hinn stóð fyrir þeim og ákærði fór síðan út úr vínbúðinni með flöskuna innanklæða.

Telst brot þetta varða við 1. mgr. 244. gr. almennra hegningarlaga nr. 19/1940.

III.

Fyrir tilraun til þjófnaðar, með því að hafa aðfaranótt laugardagsins 2. júní 2018, á lóð Skátamiðstöðvarinnar við Hraunbæ 123 í félagi við C, kt. [...], gert tilraun til að stela tveimur stórum sekkjum er innihéldu tómar drykkjuumbúðir að óþekktu verðmæti og sett inn í bifreiðina [...] en lögregla kom á vettvang og hafði afskipti af þeim í bifreiðinni þar sem henni var lagt við Hraunbæ 123.

Telst brot þetta varða við 1. mgr. 244. gr. almennra hegningarlaga nr. 19/1940, sbr. 1. mgr. 20. gr. sömu laga.

IV.

Fyrir fíkniefnalagabrot, með því að hafa föstudaginn 22. febrúar 2019, í bifreiðinni [...], haft í vörslum sínum 8,47 gaf maríhúana sem ákærði henti undir sæti bifreiðarinnar og haldlagt var af lögreglu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

V.

Fyrir umferðarlagabrot, með því að hafa þriðjudaginn 12. mars 2019, ekið bifreiðinni [...] undir áhrifum áfengis (í blóði mældist vínandamagn 0,88‰) norður Snorrabraut og austur Skarphéðinsgötu, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr., sbr. 1. mgr. 95. gr. umferðarlaga nr. 77/2019.

VI.

Fyrir þjófnað, ólögmæta meðferð fundins fjár og peningaþvætti, með því að hafa aðfaranótt sunnudagsins 24. mars 2019 á skemmtistaðnum Kaffibarnum við Bergstaðastræti 1, slegið eign sinni á farsíma að verðmæti kr. 169.990 með símahulstri að verðmæti kr. 3.990 og í kjölfar þess komist inn í síma brotaþola D og stolið fjármunum með því að millifæra samtals 312.000 kr. í fjórum færslum af bankareikningi brotaþola hjá Arion banka yfir á bankareikning í sinni eigu og síðan nýtt hið stolna fé með því að millifæra kr. 132.000 af sínum bankareikningi yfir á reikning E til að greiða fyrir bifreið sem hann keypti eða hugðist kaupa af henni.

Teljast brot þessi varða við 1. mgr. 244. gr., 246. gr. og 1. og 2. mgr. 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Jafnframt er krafist upptöku á 8,47 gaf maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

I

Ákærði hefur fyrir dómi skýlaust játað að hafa framið brot þau sem honum eru gefin að sök í ákæru. Um málsatvik vísast til ákæruskjals. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök.

Brot ákærða samkvæmt I. og V. kafla ákæru voru framin í gildistíð eldri umferðarlaga nr. 50/1987. Samkvæmt 1. mgr. 2. gr. almennra hegningarlaga nr. 19/1940 skal, hafi refsilöggjöf breyst frá því að verknaður er framinn og til þess er dómur gengur, dæma eftir nýrri lögum bæði um refsinæmi verknaðar og refsingu að því gefnu að hin nýju ákvæði séu ákærðu í hag eða inntak þeirra hið sama og áður gildandi refsiákvæða. Efnislega sambærileg ákvæði hvað varðar ætlaða háttsemi ákærða var í umferðarlögum nr. 50/1987 sem í gildi voru þegar atvik gerðust. Með þessari athugasemd teljast brot ákærða vera réttilega heimfærð til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dagsettu 19. nóvember 2020, var ákærði með dómi héraðsdóms 22. maí 2019 dæmdur í 30 dagafangels i, skilorðsbundið í tvö ár, fyrir akstur án gildra ökuréttinda og fyrir akstur undir áhrifum áfengis. Var ákærði einnig sviptur ökurétti í fimm ár frá 13. september 2019 að telja. Öll brot ákærða samkvæmt ákæru voru framin fyrir uppsögu framangreinds dóms og verður ákærða því dæmdur hegningarauki samkvæmt 78. gr. almennra hegningarlaga nr. 19/1940 vegna þeirra brota sem hann hefur nú verið sakfelldur fyrir. Við ákvörðun refsingar er litið til þess að ákærði hefur skýlaust játað brot sín og lýst yfir iðrun. Þá er einnig litið til þess að nokkur tími leið frá brotum ákærða þar til ákæra var gefin út og verður ákærða ekki kennt um þann drátt. Þ á er jafnframt litið til þess, ákærða til málsbóta, að um tiltölulega lítil verðmæti er að ræða samkvæmt I I. kafla ákæru og að um tilraunarbroterað ræða samkvæmt III. kafla ákæru sem ekkert fjártjón hlaust af. Þá hefur tjón sem varð af þeirri háttsemi sem ákærða er gefið að sök í VI. kafla ákæru verið bætt, a. m. k. að miklu leyti. Til refsiþyngingar er litið til þess að ákærði framdi þau þjófnaðarbrot sem rakin eru í II. og III. kafla ákæru í félagi við aðra einstaklinga, sbr. 2. mgr. 70. gr. almennra hegningarlaga. Með vísan til framangreinds, sakarefnis málsins, og 77. og 78. gr. sömu laga þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 78. gr. almennra hegningarlaga verður ákærða ekki gerð frekari svipting ökuréttar.

Þá eru, til þeirra lagaákvæða er greinir í ákæru, gerð upptæk til ríkissjóðs 8,47 grömm af maríhúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, A-kvk-ef J-kvk-ef lögmanns, 200.000 krónur, að meðtöldum virðisaukaskatti, og 148.001 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóminn.

D Ó M S O R Ð:

Ákærði, A-x-x L-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 8,47 grömm af maríhúana.

Ákærði greiði málsvarnarþóknun skipaðs verjanda síns, A-kvk-ef J-kvk-ef lögmanns, 200.000 krónur og 148.001 krónur í sakarkostnað.

S-kvk-nf E-kvk-nf K-kvk-nf(sign)